# Prehľad o spracúvaní osobných údajov obchodných partnerov

*podľa Nariadenia Európskeho parlamentu a rady (EU) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „nariadenie GDPR“) a Zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o OOÚ“).*

Cieľom tohto prehľadu je poskytnúť Vám základné informácie o spracúvaní vašich osobných údajov, pokiaľ ste náš obchodný partner.

**Kompletné informácie sú dostupné na našej webovej stránke www.metropolitan-star.sk.**

# Identifikačné a kontaktné údaje

Prevádzkovateľom spracúvajúcim Vaše osobné údaje je spoločnosť BORA REAL a. s., Panenská 13, 811 03 Bratislava-mestská časť Staré Mesto, IČO: 46 930 752 (ďalej len „prevádzkovateľ“).

V prípade nejasností, otázok týkajúcich sa spracúvania vašich osobných údajov, podnetov, alebo sťažností, ak sa domnievate, že vaše osobné údaje spracúvame nezákonne, alebo nespravodlivo, alebo v prípade uplatnenia niektorého z vašich práv sa na nás môžete kedykoľvek obrátiť zaslaním emailu: petra.pjontekova@pannoniareal.sk, alebo písomne na adresu prevádzkovateľa.

Kontaktné údaje zodpovednej osoby pre dohľad nad spracúvaním osobných údajov: email: dpo3@proenergy.sk.

# Základný prehľad spracovateľských činností

Vaše osobné údaje môžeme spracúvať v rámci nasledovných spracovateľských činností (IS):

| **Názov a popis spracovateľskej činnosti - účel a právny základ, iná dôležitá skutočnosť** | **Kategórie dotknutých osôb** | **Kategórie osobných údajov** | **Lehota na výmaz OÚ** | **Kategória príjemcov (externí)** |
| --- | --- | --- | --- | --- |
| **Kamerový systém** - v prípade, ak sa pohybujete v našich monitorovaných priestoroch, ktoré sú na vstupe označené piktogramom s kamerou, budete zaznamenaný na kamerový záznam, ktorého cieľom je zachovanie bezpečnosti (vrátane odhaľovania kriminality), ochrana života, zdravia, majetku a finančných záujmov prevádzkovateľa a ochrana života, zdravia a majetku fyzických osôb, ktoré sa v monitorovanom priestore pohybujú. Rešpektujeme vaše právo na súkromie a nemonitorujeme kamerami zóny, kde očakávate súkromie - sú to najmä priestory určené na oddych a odpočinok (kuchynka, toalety, šatne, spoločenská miestnosť- odpočiváreň, stoly jedálne). Záznamy sa môžu použiť na vyvodenie zodpovednosti voči vám v prípade porušovania interných predpisov, v prípade, ak sme zabezpečili vaše oboznámenie s nimi, a/alebo právnych predpisov súvisiacich s ohrozením, alebo poškodením majetku, života, zdravia, bezpečnosti, alebo finančných záujmov. Spracúvanie je oprávneným záujmom prevádzkovateľa, alebo tretej strany. | osoby pohybujúce sa v monitorovanom priestore | kamerový záznam | 7 dní | iný oprávnený subjekt, spoloční prevádzkovatelia |
| **Súdne spory** - môžeme spracúvať Vaše osobné údaje, ak sme s vami v súdnom konaní, a to na základe zákonnej povinnosti a/alebo v rámci oprávneného záujmu prevádzkovateľa, alebo tretej strany s cieľom preukazovania, uplatňovania, alebo obhajovania právnych nárokov. | fyzické osoby – prevádzkovatelia a sprostredkovatelia, oprávnené osoby prevádzkovateľov a sprostredkovateľov, dotknuté osoby, iné fyzické osoby v postavení účastníkov konania | bežné osobné údaje, ďalšie osobné údaje zistené alebo poskytnuté v priebehu vybavovania súdnych sporov | po skončení účelu spracúvania | účastníci konania, iný oprávnený subjekt, skupina podnikov |
| **Účtovné doklady** - môžeme spracúvať vaše osobné údaje v súvislosti s plnením zmluvy s vami s cieľom plnenia účtovných a daňových povinností v zmysle osobitných právnych predpisov. | klienti / zmluvní partneri prevádzkovateľa | bežné osobné údaje | 10 rokov | daňový úrad a iný oprávnený subjekt, skupina podnikov |
| **Evidencia obchodných partnerov** - môžeme spracúvať vaše identifikačné a kontaktné údaje, ak ste našim obchodným partnerom (alebo ním určenou kontaktnou osobou), a tieto údaje potrebujeme v rámci plnenia našich obchodných vzťahov. Právnym základom je oprávnený záujem. | obchodní partneri prevádzkovateľa a zamestnanci obchodného partnera | bežné osobné údaje | 1 rok | iný oprávnený subjekt, skupina podnikov |
| **Evidencia obchodných partnerov - vnútorné administratívne účely** - môžeme zdieľať vaše identifikačné a kontaktné údaje v rámci skupiny podnikov, ktorej sme súčasťou pre potreby vnútorných administratívnych účelov (najmä vedenie internej evidencie, kontaktovania, spolupráce). Právnym základom je oprávnený záujem. | externí partneri prevádzkovateľa, externí partneri skupiny podnikov | • osobné údaje (bežné - identifikačné a kontaktné údaje v rozsahu vizitky) | trvanie zmluvného vzťahu/ spolupráce | skupina podnikov, iný oprávnený subjekt |
| **Parkovací systém -** v prípade, že ste sa rozhodli parkovať na našom parkovisku alebo s nami máte uzavretú zmluvu o prenájme parkovacieho miesta, alebo prechádzate do nižších podlaží parkoviska, môžeme spracúvať Vaše osobné údaje, ktoré sú nutné pre plnenie zmluvných vzťahov. Rovnako môžeme spracúvať osobné údaje pre oprávnený záujem, ktorým je ochrana majetku alebo bezpečnosť parkoviska. Na takéto spracúvanie osobných údajov nepotrebujeme získavať Váš súhlas. | osoby vstupujúce do priestorov parkoviska | EČV, fotka vozidla bez osoby, čas príchodu a odchodu, v prípade osôb, ktoré majú parkovacie karty: ID karty, dátum vydania karty, platnosť karty, prechody, status karty platná/neplatná, skupina 1PP a 2PP- pre osoby, ktoré prechádzajú do nižších poschodí, číslo zákazníka, v prípade osôb s kartou aj meno, priezvisko a adresa | 1 rok | skupina podnikov, iný oprávnený subjekt, spoloční prevádzkovateľ, sprostredkovateľ |

Údaje z niektorých vyššie uvedených spracovateľských operácií sa v aplikovateľnom prípade a v nevyhnutnom rozsahu môžu použiť v rámci preukazovania, uplatňovania alebo obhajovania našich právnych nárokov, alebo právnych nárokov tretej strany (napríklad poskytnutie údajov orgánom činným v trestnom konaní, exekútorovi, advokátom, a pod.), v rámci súdnych, alebo mimosúdnych konaní, vymáhania pohľadávok a pod. Niektoré získané osobné údaje (napr. potvrdenia, záznamy, iné doklady potvrdzujúce danú skutočnosť a pod.) sa môžu uchovávať a používať ako „dôkaz“ pre účely auditov, kontrolnej činnosti zo strany tretích strán, v rámci overovania riadneho plnenia povinností prevádzkovateľa v zmysle legislatívnych požiadaviek, alebo iných požiadaviek (zmluvných, sektorových a pod.).

# Vaše práva

Ako dotknutá osoba, o ktorej spracúvame osobné údaje, máte v zmysle nariadenia GDPR a zákona o OOÚ práva v súvislosti so spracúvaním osobných údajov, a to právo požadovať od prevádzkovateľa prístup k osobným údajom, ktoré sú o vás spracúvané, právo na opravu (príp. doplnenie) osobných údajov, právo na vymazanie, alebo obmedzenie spracúvania osobných údajov, právo namietať voči spracúvaniu osobných údajov, právo na neúčinnosť automatizovaného individuálneho rozhodovania vrátane profilovania, právo na prenosnosť osobných údajov, právo odvolať súhlas so spracúvaním osobných údajov. V prípade, ak sa rozhodnete využiť niektoré zo svojich práv, môžete na to využiť náš formulár žiadosti, ktorý je dostupný v kompletnej informácii o spracúvaní vašich osobných údajov. V prípade, ak nie ste spokojný s našou odpoveďou, alebo sa domnievate, že sme porušili vaše práva, alebo spracúvame vaše osobné údaje nespravodlivo, nezákonne a pod. máte možnosť podať sťažnosť – návrh na začatie konania dozornému orgánu, ktorým je Úrad na ochranu osobných údajov Slovenskej republiky.